BK Chicken Tenders

BK Chicken Tenders er et måltid av panert og frityrstekt kyllingkjøtt som selges av den amerikanske restaurantkjeden Burger King. Måltidet består av små, tynne biter av kyllingkjøtt (fortrinnsvis fra broilere) som selges i pakker på tre, fire, seks eller åtte biter. Ved lanseringen fantes det også en større, 25-biters variant.

BK Chicken Tenders ble lansert i 1985 for å bøte på en mangel i Burger Kings menyutvalg der konkurrenten McDonald’s tilbød Chicken McNuggets.

Siden 2006 er bitene formet som kroner, men kan bli endret i forbindelse med spesielle markedsføringskampanjer, eksempelvis dinosaurer (Jurassic Park) eller stjerner og lyn (Star Wars Episode III: Sithene tar hevn).

 Referanser 

Kategori:Burger King
Kategori:Mat fra USA
Kategori:Hurtigmat
Kategori:Varemerker
Kategori:Introduksjoner i 1985
Kategori:Frityrstekt mat